ROMÂNIA

JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 25.04.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local convocată prin Dispoziţia nr.97 /19.04.2019 a primaruluiinterimar d-l Horhat Pavel - Nelu. La şedinţă participă 8 consilieri locali din 10 consilieri în funcţie, totalul consilierilor Consiliului local Archiş fiind de 11, d-nii Denuţ Andrei şi Faur Pavel fiind absenţi.

La ședință participă d-na Moraru Marilena, d-l Moraru Mircea , cetăţeni din localitatea Archiş , d-l Hărdăuţ Pavel din localitatea Bârzeşti şi d-l Alb Traian din localitatea Groşeni.

La începutul şedinţei , d-l Horhat Pavel - Nelu, primarul interimar al comunei, propune suplimentarea Ordinii de zi cu următoarele proiecte de hotărâre: Proiect de hotărâre privind angajarea Cabinetului de avocat Gazdovici Adalbert Gabriel care să reprezinte interesele Comunei în dosarul nr.668/246/2019 aflat pe rolul Judecătoriei Ineu şi Proiect de hotărâre privindacordul Consiliului Local Archiş pentru depunerea Cererii de sprijin pentru accesarea schemei de ajutor de stat – Servicii de silvomediu , servicii climatice şi conservarea pădurilor, aferente Măsurii 15 .

D-nii consilieri sunt de acord cu suplimentarea Ordinii de zi cu proiectele de hotărâre sus-menţionate.

D-l Pavel Gheorghe -Leontin preşedintele de şedinţă, prezintă Ordinea de zi suplimentată în următoarea ordine .

1. Proiect de hotărâre privind aprobarea bugetului de venituri şi cheltuieli al Consiliului Local al comunei Archiş pentru anul 2019.
2. Proiect de hotărâre privind acordul Consiliului Local Archiş pentru participarea în cadrul

programului pentru derularea procedurilor de achiziţie publică necesare achiziţionării şi instalării sistemelor fotovoltaice finanţate şi pentru implementarea şi monitorizarea funcţionării proiectelor .

1. Proiect de hotărâre privind implementarea şi derularea unor proiecte prin Fondul de Dezvoltare şi

Investiţii .

4. Proiect de hotărâre privind modificarea art.1 alin.(2) din HCL nr.24/05.04.2019 .

5. Proiect de hotărâre privind aderarea Comunei Archiş la Asociaţia de Dezvoltare Intercomunitară

Apă Canalizare - Judeţul Arad şi delegarea gestiunii Serviciului de alimentare cu apă din

localitatea Archiş către operatorul regional Compania de Apă Arad S.A.

6. Proiect de hotărâre privind angajarea Cabinetului de avocat Gazdovici Adalbert Gabriel care să

reprezinte interesele Comunei în dosarul nr.668/246/2019 aflat pe rolul Judecătoriei Ineu .

7. Proiect de hotărâre privindacordul Consiliului Local Archiş pentru depunerea Cererii de sprijin

pentru accesarea schemei de ajutor de stat – Servicii de silvomediu , servicii climatice şi

conservarea pădurilor, aferente Măsurii 15 .

8. Prezentarea şef SVSU – Analiza activitate SVSU pe anul 2018 şi Semestrul I 2019 şi Raport

evaluare riscuri de incendiu pe anul 2018 şi Semestrul I 2019 .

9. Diverse .

Preşedintele de şedinţă, d-l Pavel Gheorghe – Leontin supune la vot Ordinea de zi prezentată , cei 8 consilieri locali prezenţi sunt ,,pentru”, este adoptată HCL nr.26/25.04.2019.

În continuare, este prezentat Procesul-verbal încheiat în ședința ordinară din data de 29.03.2019 , proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi.

D-l consilier Bătrân Nicolae are de făcut o singură menţiune, şi anume faptul că a precizat referitor la cererea d-lui Bonta Virgil, că este ilegal acest lucru, nu este legal să i se concesioneze terenul pe care

l-a solicitat ,

Se supune la vot Procesul-verbal încheiat în ședința ordinară din data de 29.03.2019 , cei 8 consilieri

locali prezenţi sunt ,,pentru”, este adoptată HCL nr.27/25.04.2019.

Se supune, apoi, la vot Procesul-verbal încheiat în ședința extraordinară din data de 05.04.2019 , proces-verbal care a fost pus, de asemenea, la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, cei 8 consilieri locali prezenţi sunt ,,pentru”, este adoptată HCL nr.28/25.04.2019.

În continuare, se trece la primul punct de pe Ordinea de zi: Proiect de hotărâre privind aprobarea bugetului de venituri şi cheltuieli al Consiliului Local al comunei Archiş pentru anul 2019.

D-na Bene Mioara, inspector în cadrul Compartimentului Contabilitate prezintă acest proiect de

hotărâre , afirmând că bugetul pentru anul 2019 este în sumă de 3.194.100 lei, detaliind veniturile şi cheltuielile , la secţiunea de funcţionare, conform anexei care face parte integrantă a proiectului de hotărâre .

D-na inspector Bene Mioara mai precizează faptul că la secţiunea dezvoltare bugetul este dezechilibrat , deoarece suma de 632.000 lei la cheltuieli este din excedentul din anul 2018.

De asemenea, afirmă că bugetul din venituri proprii este în sumă de 240.000 lei.

D-na Bene Mioara mai susţine că, până în prezent, s-a acordat Şcolii Gimnasziale Groşeni suma de 20.000 lei, care este peste costul standard per elev/preşcolar prevăzut prin lege, aceasta solicitând, de asemenea suplimentarea până la suma de 50.000 lei .

D-l consilier Pantea Nicolae solicită, ca la şedinţa următoare de consiliu, să fie invitată d-na directoare a Şcolii Gimnaziale Groşeni.

În continuare, d-na inspector Bene Mioara prezintă situaţia arieratelor comunei Archiş .

D-l consilier Crîjmar Den-Cristian susţine că trebuie găsită o soluţie pentru a rezolva problema apei, fiind necesari bani pentru investiţii.

D-l consilier Pavel Gheorghe – Leontin susţine acelaşi lucru,, menţionând că trebuie alocaţi bani pentru rezolvarea acestei probleme.

D-l consilier Alb Dănuţ afirmă că trebuie identificată sursa de finanţare pentru ca serviciul să fie funcţional .

Se supune la vot punctul unu de pe Ordinea de zi: Proiect de hotărâre privind aprobarea bugetului de venituri şi cheltuieli al Consiliului Local al comunei Archiş pentru anul 2019, 7 consilieri locali prezenţi sunt ,,pentru”, d-l Jurj Ionel ,,se abţine”este adoptată HCL nr.29/25.04.2019

În continuare d-l Horhat Ioan, inspector în cadrul Compartimentului Urbanism prezintă punctul doi de pe Ordinea de zi:Proiect de hotărâre privind acordul Consiliului Local Archiş pentru participarea în cadrul programului pentru derularea procedurilor de achiziţie publică necesare achiziţionării şi instalării sistemelor fotovoltaice finanţate şi pentru implementarea şi monitorizarea funcţionării proiectelor , precizând că în perioada 10 aprilie-10 iulie 2019, Administraţia Fondului pentru Mediu organizează sesiunea de depunere a dosarelor de finanţare , în cadrul Programului privind instalarea de sisteme fotovoltaice pentru gospodăriile izolate neracordate la reţeaua de distribuţie a energiei electrice, beneficiarii programului sus-menţionat , trebuind să întrunească cumulativ mai multe criterii de eligibilitate, printre care şi acordul Consiliului local de a participa în cadrul programului pentru derularea procedurilor de achiziţie publică necesare achiziţionării şi instalării sistemelor fotovoltaice finanţate şi pentru implementarea şi monitorizarea funcţionării proiectelor.

D-l consilier Pantea Nicolae propune să fie anunţaţi potenţialii beneficiari .

D-l Pavel Gheorghe-Leontin, preşedintele de şedinţă, supune la vot punctul doi de pe Ordinea de zi:Proiect de hotărâre privind acordul Consiliului Local Archiş pentru participarea în cadrul

programului pentru derularea procedurilor de achiziţie public necesare achiziţionării şi instalării sistemelor fotovoltaice finanţate şi pentru implementarea şi monitorizarea funcţionării proiectelor, cei 8 consilieri locali prezenţi sunt ,,pentru”, este adoptată HCL nr.30/25.04.2019.

D-l inspector Horhat Ioan prezintă punctul trei de pe Ordinea de zi.Proiect de hotărâre privind implementarea şi derularea unor proiecte prin Fondul de Dezvoltare şi Investiţii, precizând că potrivit OUG nr.114/2018, Fondul de Dezvoltare şi Investiţii stabileşte domeniul prioritar prin care se finanţează mai multe investiţii, până în prezent u.a.t. Archiş având întocmite două studii de fezabilitate pentru două proiecte: ,,Modernizare străzi în comuna Archiș, lărgire poduri și podețe pe DC 13 în localitatea Groșeni, comuna Archiș, județul Arad” şi ,,Extindere rețele electrice zona agroturistică Groșeni, comuna Archiș, județul Arad”.

Preşedintele de şedinţă, supune la vot punctul trei de pe Ordinea de zi:Proiect de hotărâre privind implementarea şi derularea unor proiecte prin Fondul de Dezvoltare şi Investiţii, cei 8 consilieri locali prezenţi sunt ,,pentru”, este adoptată HCL nr.31/25.04.2019.

Se prezintă punctul patru de pe Ordinea de zi:Proiect de hotărâre privind modificarea art.1 alin.(2) din HCL nr.24/05.04.2019 , d-l secretar Anta Gheorghe-Florin precizând că urmare a cererii de demisie, din funcţia de administrator al Serviciului de Alimentare cu Apă a d-lui Popovici Fănică se impune aprobarea desemnării unui alt administrator pe o perioadă de un an. până la organizarea concursului pentru ocuparea funcţiei respective. În acest sens , este prezentată cererea d-lui Puleac Ioan prin care solicită ocuparea acestei funcţii .

Preşedintele de şedinţă, d-l Pavel Gheorghe – Leontin supune la vot punctul patru de pe Ordinea de zi:Proiect de hotărâre privind modificarea art.1 alin.(2) din HCL nr.24/05.04.2019 , 7 consilieri locali sunt ,,pentru”, d-l Pantea Nicolae ,,se abţine”, este adoptată HCL nr.32/25.04.2019.

Se trece la punctul cinci de pe Ordinea de zi:Proiect de hotărâre privind aderarea Comunei Archiş la Asociaţia de Dezvoltare Intercomunitară Apă Canalizare - Judeţul Arad li delegarea gestiunii Serviciului de alimentare cu apă din localitatea Archiş către operatorul regional Compania de Apă Arad S.A., d-l secretar Anta Florin precizând că s-a făcut , în acest sens, o adresă prin care s-a solicitat participarea unui reprezentant al ADIACJA în vederea discutării unor aspecte legate de acest proiect.

Se supune la vot punctul cinci de pe Ordinea de zi:Proiect de hotărâre privind aderarea Comunei Archiş la Asociaţia de Dezvoltare Intercomunitară Apă Canalizare - Judeţul Arad şi delegarea gestiunii Serviciului de Alimentare cu Apă din localitatea Archiş către operatorul regional Compania de Apă Arad S.A., 7 consilieri locali sunt ,,pentru”, d-l Crîjmar Den – Cristian ,,se abţine”, este adoptată HCL nr.33/25.04.2019.

D-l secretar Anta Gheorghe-Florin prezintă punctul şase de pe Ordinea de zi:Proiect de hotărâre privind angajarea Cabinetului de avocat Gazdovici Adalbert Gabriel care să reprezinte interesele Comunei în dosarul nr.668/246/2019 aflat pe rolul Judecătoriei Ineu , menţionând că pe rolul Judecătoriei Ineu se află Dosarul nr.668/246/2019 în care comuna Archiş este pârâtă, reclamanta fiind SC ,,Societatea Pentru Tipar Notificarea .ro” în calitate de achizitor al fondului de comerţ de la S.C. ,,Centrul pentru activitatea avertizorilor de integritate” S.R.L. Deoarece pe rolul instanţei mai sunt peste 20 de astfel de cereri cu aceeaşi reclamantă , multe dintre ele fiind reprezentate de acelaşi Cabinet de avocat ar fi mai avantajos să se organizeze o apărare comună în care mijloacele de probă, excepţiile de procedură şi de fond şi apărările de fond să folosească tuturor comunelor pârâte, iar cheltuielile judiciare pentru reprezentare în instanţă , deplasare şi probaţiune cu expertizele să fie diminuate prin divizare între comunele pârâte.

D-l preşedinte de şedinţă supune la vot punctul şase de pe Ordinea de zi:Proiect de hotărâre privind angajarea Cabinetului de avocat Gazdovici Adalbert Gabriel care să reprezinte interesele Comunei în dosarul nr.668/246/2019 aflat pe rolul Judecătoriei Ineu , cei 8 consilieri locali prezenţi sunt ,,pentru”, este adoptată HCL nr.34/25.04.2019.

Se trece la punctul şapte de pe Ordinea de zi:Proiect de hotărâre privindacordul Consiliului Local Archiş pentru depunerea Cererii de sprijin pentru accesarea schemei de ajutor de stat – Servicii de silvomediu , servicii climatice şi conservarea pădurilor, aferente Măsurii 15 .

D-l consilier Alb Dănuţ precizează că a fost lansat de către APIA anunţul pentru schema de ajutor de stat ,,Servicii de silvomediu , servicii climatice şi conservarea pădurilor” aferentă Măsurii 15**,,Servicii de silvomediu, servicii climatice şi consarvarea pădurilor”, Submăsura 15.1 ,,Plăţi pentru angajamente de silvomediu” din cadrul PNDR 2014-2020 şi consideră că u.a.t Archiş ar fi eligibilă pentru depunerea la APIA a Cererii de sprijin pentru accesarea schemei de ajutor de stat** – Servicii de silvomediu , servicii climatice şi conservarea pădurilor, aferente Măsurii 15 **şi deoarece una dintre condiţii este stabilirea unei zone de linişte consideră că o astfel de zonă s-ar putea stabili în apropierea localităţii Bârzeşti.**

**Se supune la vot** punctul şapte de pe Ordinea de zi:Proiect de hotărâre privindacordul Consiliului Local Archiş pentru depunerea Cererii de sprijin pentru accesarea schemei de ajutor de stat – Servicii de silvomediu , servicii climatice şi conservarea pădurilor, aferente Măsurii 15, cei 8 consilieri locali prezenţi sunt ,,pentru”, este adoptată HCL nr.35/25.04.2019.

În continuare este prezentată Analiza activităţii SVSU pe anul 2018 şi Semestrul I 2019 şi Raportul

privind identificarea şi evaluarea riscurilor de incendiu pe anul 2018 şi Semestrul I 2019.

La punctul Diverse este prezentată cererea d-lui Bonţ Adrian Lucian din localitatea Archiş, prin care solicită rezolvarea problemei referitoare la parcela în suprafaţă de 1,00 ha din Pusta de sat (locul numit Lucea) pentru a putea fi declarată de acesta la APIA.

D-l secretar susţine că situaţia acestuia este incertă , din actele deţinute nu figurează nicăieri şi nici

nu reiese că acel teren ar figura în rezerva comisiei locale de fond funciar, acele terenuri au fost date , imediat , după revoluţie pentru a fi lucrate de unii cetăţeni din localitate şi de aceea trebuie văzută modalitatea de rezolvare în mod legal a acestei probleme, în primul rând trebuind scos CF , în acest scop.

D-l primar interimar Horhat Pavel – Nelu prezintă, apoi, cererea d-lui Moraru Corneliu Mircea prin care solicită revizuirea situaţiei imobilului situat în localitatea Archiş , nr.650, imobil pentru care are încheiat un contract de închiriere cu Primăria comunei Archiş, d-l Moraru cerând deducerea sumei de 20.000 de lei din valoarea investiţiei pe care a făcut-o la imobilul respectiv.

Soţii Moraru Marilena şi Mircea iau cuvântul şi precizează că au făcut investiţii foarte mari la acel imobil şi la anexe, persoane din localitatea putând spune în ce fază au fost înainte şi cum sunt la ora actuală, introducând , inclusiv, curent trifazic

D-l consilier Bătrîn Nicolae propune să se organizeze o Comisie din cadrul Primăriei care să meargă la faţa locului pentru a stabili cu exactitate ce investiţii au fost făcute la imobilul respectiv.

D-l consilier Pantea Nicolae propune să se discute , în acest sens, cu organele abilitate din cadrul finanţelor şi Curţii de Conturi pentru a se vedea dacă se găseşte o măsură legală în vederea rezolvării acestei probleme .

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 25.04.2019.

PREŞEDINTE DE ŞEDINŢĂ SECRETAR

PAVEL GHEORGHE – LEONTIN ANTA GHEORGHE - FLORIN